Isikeli 43 | iVolatabu ena Internet | Vakadewa ni Vuravura Vou\nCuruma na valenisoro na serau i Jiova (1-12)\n43 E kauti au sara o koya ena matamata e donuya na tokalau.+ 2 Au mani raica e kea na iserau ni Kalou ni Isireli ni lako tiko mai na tokalau,+ na domona e vaka na rorogo ni kui ni wai,+ e vakararamataka na vuravura na kena iserau.+ 3 Na ka au raica e vaka na raivotu au raica niu lako yani meu vakarusa na koro, e vaka na ka au raica volekata na uciwai na Kipa,+ au tekicuva sara ina qele. 4 E qai curuma na valenisoro* na iserau i Jiova ni curu yani ena matamata e donuya na tokalau.+ 5 E vakaduri au sara e dua na kabula vakayalo, e kauti au ina raranivale e loma, au raica ni robota na valenisoro na iserau i Jiova.+ 6 Au mani rogoca ni vosa vei au e dua mai na loma ni valenisoro, e lako mai me duri volekati au.+ 7 E kaya vei au: “O iko na luve ni tamata, qo na itutu ni noqu idabedabe vakaturaga+ kei na itutu ni qeteqete ni yavaqu,+ na vanua au na tiko kina kei ira na lewe i Isireli me sega ni mudu.+ Era na sega tale ni vakarogocataka na yacaqu tabu na vuvale ni Isireli,+ o ira kei na nodra tui, nira saqamua vakayalo kei na yagodra mate na nodra tui ena gauna era mate kina. 8 Era biuta na nodra ilago volekata na noqu ilago, na nodra duru ni katuba volekata na noqu duru ni katuba, e dua ga na lalaga e lati keimami toka, o yau kei ira,+ era vakarogocataka tale ga na yacaqu tabu ena vakasevaki ni ka era vakayacora, au mani vakawabokotaki ira ena noqu cudru.+ 9 Ia qo mera biuta tani na nodra saqamua vakayalo, mera kauta tani vakayawa vei au na yagodra mate na nodra tui, au na qai tiko vata kei ira me tawamudu.+ 10 “O iko na luve ni tamata, mo vakamacalataka na valenisoro vua na vuvale ni Isireli,+ era na maduataka na nodra cala,+ mera vulica na kena peleni.* 11 Ke ra maduataka na ka kece era vakayacora, mo vakaraitaka vei ira na droini ni valenisoro, na kena itaratara, na kena katuba, kei na kena matamata.+ Mo vakaraitaka vei ira na kena droini kece kei na kena ivakaro, na kena droini kei na kena lawa, mo vola e matadra mera raica na kena droini kece, mera muria tale ga na kena ivakaro.+ 12 Qo na lawa ni valenisoro. E vanua tabu sara na vanua taucoko e kovuta na ulunivanua.+ Raica! Qo na lawa ni valenisoro. 13 “Qo na ivakarau kiupiti ni icabocabonisoro+ (e kuri e dua na rabaniliga ena kiupiti yadua).* E dua na kiupiti na botona, e dua na kiupiti na kena raba. E wavokita na tutuna na iyala ni botona, e dua na ivakarau ni iqaqalo* na kena raba. Qo na boto ni icabocabonisoro. 14 Mai na botona ena fuloa me yala ina vatavata e ra e rua na kiupiti, na kena raba e dua na kiupiti. Mai na vatavata lailai me yala ina vatavata levu e va na kiupiti, na kena raba e dua na kiupiti. 15 Na matadravu ni icabocabonisoro e va na kiupiti na kena cere qai dudu cake mai na matadravu ni icabocabonisoro e va na ileu.+ 16 Na matadravu ni icabocabonisoro e tautauvata na balavu ni yasana vava, e 12 na kiupiti na kena balavu, e 12 na kiupiti na kena raba.+ 17 Na yasa vava ni vata e 14 na kiupiti na kena balavu, e 14 na kiupiti na kena raba, na kena iyala wavokita e veimama na kiupiti, na botona e dua na kiupiti na yasana kece. “Na kena ikabakaba e donuya na tokalau.” 18 E qai kaya vei au o koya, “O iko na luve ni tamata, qo na ka e tukuna na Turaga Cecere Duadua o Jiova: ‘Qo na idusidusi me muri ni tara na icabocabonisoro me cabori kina na isoro kama taucoko, me kureitaki kina na dra.’+ 19 “‘Mo solia e dua na luvenibulumakau tagane ena qelenibulumakau, me isoro ni ivalavala ca+ vei ira na Livai era bete ena kawa nei Setoki+ era torovi au mera qaravi au,’ e kaya na Turaga Cecere Duadua o Jiova. 20 ‘Mo taura eso na kena dra mo boroya ena va na ileu ni icabocabonisoro, ena tutu vava ni vata, kei na kena iyala wavokita me vakasavasavataki ena ivalavala ca me sorovaki tale ga kina.+ 21 Mo qai taura na luvenibulumakau tagane, oya na isoro ni ivalavala ca, mo vakama ena vanua vakarautaki ena valenisoro, qori ena taudaku ni loqi tabu.+ 22 Ena ikarua ni siga o na cabora e dua na me tagane yagovinaka me isoro ni ivalavala ca. Era na vakasavasavataka na icabocabonisoro mai na ivalavala ca me vaka ga nira vakasavasavataka na icabocabonisoro mai na ivalavala ca ena luvenibulumakau tagane.’ 23 “‘Ni o vakasavasavataka oti qori mai na ivalavala ca, o na cabora e dua na luvenibulumakau tagane yagovinaka mai na qelenibulumakau, kei na dua na tamanisipi yagovinaka mai na qelenisipi. 24 Mo cabora qori vei Jiova, mera kureitaka kina na bete na masima+ me cabori me isoro kama taucoko vei Jiova. 25 O na cabora e veisiga e dua na me tagane me vitu na siga me isoro ni ivalavala ca,+ vaka kina e dua na luvenibulumakau tagane mai na qelenibulumakau kei na dua na tamanisipi mai na qelenisipi, o na cabora na manumanu e sega ni ca e dua na tikina. 26 E vitu na siga mera sorovaka na icabocabonisoro, mera vakasavasavataka mera vakarau vakayagataka. 27 Ni cava na gauna qori, era na cabora na bete ena ikawalu ni siga+ kei na veisiga e tarava na nomuni* isoro kama taucoko kei na nomuni isoro ni veiyaloni ena icabocabonisoro, au na qai marautaki kemuni,’+ e kaya na Turaga Cecere Duadua o Jiova.”\n^ Ipe., “vakarautaka na kena droini.”\n^ Oya na ivakarau ni iqaqalo ni liga, e rauta ni 22.2 na sedimita (8.75 na idi). Raica na iKuri B14.\n^ Oya na nodra na lewenivanua.


Vakatakilai na Luve ni Tamata | Bula i Jisu\nVakatakilai na Luve ni Tamata\nTIKO MALIWAI IRA NA MATANITU NI KALOU\nKA ENA YACO NI SA VAKATAKILAI O JISU\nE se tiko voli ga o Jisu mai Samaria se Kalili. Era tarogi koya sara na Farisi se gauna cava ena yaco mai kina na Matanitu ni Kalou nira vakabauta ena yaco kina na ka vakairogorogo. Ia e kaya o Jisu: “Ena sega ni laurai levu sara na yaco mai ni Matanitu ni Kalou, era na sega tale ga ni kaya, ‘Raica i ke!’ se ‘Raica i kea!’ Ni sa tiko maliwai kemudou na Matanitu ni Kalou.”—Luke 17:20, 21.\nEra rairai nanuma eso ni tukuna o Jisu ni veiliutaki tiko na Matanitu ni Kalou ena lomadra na dauveiqaravi ni Kalou. Ia e sega ni dina qori ni sega ni tiko na Matanitu ni Kalou e lomadra na Farisi e vosa tiko kina o Jisu. Ia e tiko ena kedra maliwa ni tiko sara ga kei ira e kea o Jisu na Tui ni Matanitu ni Kalou.—Maciu 21:5.\nDe dua era sa biubiu na Farisi sa qai vakamacalataka vei ratou na nona tisaipeli o Jisu eso tale na ka me baleta na yaco mai ni Matanitu ni Kalou. E veivakasalataki e liu me baleta na nona veiliutaki ena Matanitu qori, ena nona kaya: “Ena yaco na gauna dou na via raica kina e dua na siga ni Luve ni tamata, ia dou na sega ni raica.” (Luke 17:22) E vakaraitaka tiko e keri o Jisu ni na veiliutaki na Luve ni tamata ena Matanitu ni Kalou ena gauna se bera mai. Se mani vakacava na levu ni nodra vinakata eso na tisaipeli me yaco mai na gauna qori, era na waraka ga na gauna lokuci ni Kalou me lako mai kina na Luve ni tamata.\nE tomana o Jisu: “Era na kaya vei kemudou, ‘Raica i kea!’ se ‘Raica i ke!’ Dou kua ni lako se cicimuri ira. Ni na vaka ga na tibi ni liva e laurai ena dua na yasa i lomalagi ina dua tale, ena vaka tale ga kina na Luve ni tamata ena nona siga.” (Luke 17:23, 24) Eratou na taqomaki vakacava na tisaipeli i Jisu me ratou kua ni cicimuri ira na mesaia vakailasu? E kaya o Jisu ni na vaka na laurai levu ni tibi ni liva ena dua na vanua na nona lako mai na Mesaia dina. O ira na dau kauaitaka na veika e yaco wavoliti ira era na kila vinaka ni sa veiliutaki na Mesaia ena Matanitu ni Kalou.\nSa qai vakatauvatana o Jisu na veika a yaco ena gauna makawa ina nodra itovo na lewenivanua ena veisiga mai muri: “Na nona siga na Luve ni tamata ena vaka ga na siga i Noa . . . E vaka tale ga kina na ka e yaco ena siga i Loti: era kana tiko, era gunu, era volivoli, era volivolitaki, era teitei, era taravale. Ia ena siga e biuti Sotoma kina o Loti, e tau mai lomalagi na bukawaqa kei na sulifure qai vakarusai ira kece. Ena va tale ga qo na siga ena vakatakilai kina na Luve ni tamata.”—Luke 17:26-30.\nE sega ni kaya o Jisu nira vakarusai na lewenivanua ena siga i Noa kei na siga i Loti nira ogataka na bula ni veisiga, mera kana, gunu, volivoli, volivolitaki, teitei, kei na tara vale. Eratou cakava tale ga eso na ka qori na vuvale i Noa kei Loti. Ia o ira na vo ni lewenivanua era sega ni kauaitaka na loma ni Kalou kei na gauna era sa donuya tu. E vakasalataki ratou kina nona tisaipeli o Jisu me ratou kauaitaka na loma ni Kalou, qai vakaogai ratou kina. Sa dusimaki ratou sara tiko ga e keri o Jisu ena sala me ratou vakabulai kina ni veivakarusai na Kalou ena gauna se bera mai.\nE bibi me ratou kua ni vakawelei na tisaipeli ena veika vakavuravura, “na ka e sa biu tu yani.” E kaya o Jisu: “Ena siga ya, me kua ni suka tale i vale o koya e tiko e delanivale me lai kauta na nona iyaya, o koya tale ga e tiko ena iteitei me kua ni lesuva na ka e sa biu tu yani. Dou nanuma na wati Loti.” (Luke 17:31, 32) A durumasima na wati Loti.\nE tomana o Jisu nona vakamacalataka vei ratou na nona tisaipeli na veika ena yaco ni sa veiliutaki vakatui na Luve ni tamata: “Ena bogi ya, erau na moce tu e le rua ena dua na idavodavo, e dua ena kau, dua ena biu tu mai.” (Luke 17:34) Kena ibalebale eso era na vakabulai, eso tale era na biu tu mai se vakarusai.\nEratou taroga na tisaipeli: “I vei Turaga?” E sauma o Jisu: “Na vanua e tiko kina na yago mate era na soqoni vata kina na ikeli.” (Luke 17:37) Io, eso era na raiyawa me vaka na ikeli. O ira qori era na kumuni yani vua e Karisito dina, na Luve ni tamata. Ena qai vakarautaka ena gauna qori o Jisu vei ratou na nona tisaipeli na ka dina mera vakabulai kina o ira era vakabauta.\nNa sala cava e tiko kina ena kedra maliwai na Farisi na Matanitu ni Kalou?\nEna tautauvata vakacava kei na tibi ni liva nona tiko na Karisito?\nNa cava me ratou kua ni wele kina na tisaipeli i Jisu ni lako mai na Luve ni tamata?\nNa cava e vakaibalebaletaka na iVolatabu ni kaya, ni “tu e na lomamudou na Matanitu ni Kalou”?\niMeli iMeli Vakatakilai na Luve ni Tamata\njy wase 93 t. 218-219


Sala Mo Kilai Koya Kina na Kalou\nWILIKA ENA VOSA Abkhaz Adhola Afrikaans Albanian Amharic Arabic Argentinean Sign Language Armenian Armenian (West) Ateso Aukan Austrian Sign Language Awajun Azerbaijani Azerbaijani (Cyrillic) Bambara Baoule Bashkir Bassa (Cameroon) Bassa (Liberia) Batak (Karo) Batak (Simalungun) Batak (Toba) Belgian French Sign Language Bicol Blackfoot Boulou Cakchiquel (Central) Cambodian Carib Cebuano Chichewa Chilean Sign Language Chinese Mandarin (Simplified) Chinese Mandarin (Traditional) Chinese Sign Language Chitonga Costa Rican Sign Language Croatian Croatian Sign Language Cuban Sign Language Czech Czech Sign Language Danish Douala Dutch Dutch Sign Language Ecuadorian Sign Language Efik English Estonian Ewe Faroese Filipino Sign Language Finnish Finnish Sign Language Flemish Sign Language Frafra French Futuna (East) Ga Garifuna Georgian German Sign Language Ghanaian Sign Language Greek Greek Sign Language Greenlandic Guarani Guatemalan Sign Language Haitian Creole Hausa Hebrew Hiligaynon Hmong (White) Hungarian Hungarian Sign Language Iban Igbo Iloko Indonesian Indonesian Sign Language Isoko Italian Italian Sign Language Japanese Japanese Sign Language Kachin Kenyan Sign Language Kiluba Kinyarwanda Kirghiz Kisi Korean Krio Kwanyama Laotian Latvian Lhukonzo Lithuanian Luganda Luo Madagascar Sign Language Malagasy Mam Mapudungun Mauritian Creole Mbunda Medumba Mexican Sign Language Mizo Moore Mozambican Sign Language Nahuatl (Guerrero) Nahuatl (Northern Puebla) Navajo Ndebele (Zimbabwe) Nengone Nepali New Zealand Sign Language Nias Niuean Norwegian Norwegian Sign Language Nzema Oromo Ossetian Panamanian Sign Language Paraguayan Sign Language Persian Peruvian Sign Language Polish Portuguese (Brazil) Portuguese Sign Language Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Rapa Nui Rarotongan Romanian Romanian Sign Language Romany (Northern Greece) Romany (Southern Greece) Runyankore Russian Russian Sign Language Rutoro Samoan Sarnami Serbian (Cyrillic) Serbian (Roman) Serbian Sign Language Setswana Seychelles Creole Shona Shuar Sidama Sinhala Slovak Slovenian Solomon Islands Pidgin Spanish Spanish Sign Language Swahili Swati Swedish Swedish Sign Language Tagalog Tahitian Taiwanese Sign Language Tatar Thai Thai Sign Language Tigrinya Tojolabal Tongan Totonac Tsonga Turkmen Tuvaluan Twi Tzotzil Ukrainian Urdu Urhobo Uzbek Uzbek (Roman) Venda Wallisian Wayuunaiki Wolaita Wolof Xhosa Yoruba Zande Zapotec (Lachiguiri) Zulu vakaViti\nSala o Rawa ni Kilai Koya Kina na Kalou\nE rawa mo kilai Jiova ena nomu wilika na iVolatabu. Ena dua na gauna balavu sa oti, a digitaka kina na Kalou e so na tamata mera vola na lomana. Na veika era vola e sa lewe ni iVolatabu. Nikua, eda na kilai koya na Kalou ena noda wilika na iVolatabu. Ni volai ena iVolatabu na vosa i Jiova se nona itukutuku, e dau vakatokai tale ga kina me Vosa ni Kalou. Dodonu meda vakabauta na ka kece e volai ena iVolatabu, baleta o Jiova e sega ni lasu rawa. ‘E sega ni rawa ni vosa lasu na Kalou.’ (Iperiu 6:18) Na ka dina e tiko ena Vosa ni Kalou.—Joni 17:17.\nNa iVolatabu e dua vei ira na iloloma talei ni Kalou vei keda. E vaka e dua na ivola e vola e dua na tama dau loloma vei ira na luvena. E tukuna vei keda na nona yalataka na Kalou me veisautaka na vuravura me vanua vinaka ni bula—me parataisi. E tukuna vei keda na ka e sa cakava oti, na ka e cakava tiko, kei na ka e se vo me cakava vei ira na luvena yalodina. E vukei keda meda walia na noda leqa, meda kunea tale ga na sala meda marau kina.—2 Timoci 3:16, 17.\nEra itokani ni Kalou na iVakadinadina i Jiova; era na vukei iko mo kila na ka e kaya na iVolatabu. Tukuna ga vei ira ni o via vulica na iVolatabu. Era na sega ni lavaka vei iko mo sauma. (Maciu 10:8) Kena ikuri, e rawa mo tiko ena soqoni vakarisito. Dau vakayacori oqo ena nodra valenilotu e vakatokai na Kingdom Hall. Ke o dau lakova na soqoni vakarisito, ena totolo sara nomu kilai koya na Kalou.\nO na rawa ni kilai koya na Kalou mai na veika e bulia. Me kena ivakaraitaki, e kaya na iVolatabu: “Sa bulia na lomalagi kei vuravura na Kalou.” (Vakatekivu 1:1) Ena gauna e bulia kina “na lomalagi” o Jiova, a bulia na matanisiga. Na cava eda kila rawa e kea me baleti koya na Kalou? Eda kila rawa e kea na kaukaua levu i Jiova. O koya duadua ga e rawa ni bulia na ka kaukaua me vaka na matanisiga. Eda kila tale ga kina ni o Jiova e Kalou vuku, baleta ni vuku ga e buli rawa kina na matanisiga me solia mai na katakata kei na rarama, ia e sega ga ni yavu rawa.\nVeika e bulia o Jiova e vakaraitaka ni lomani keda. Vakasamataka mada na veimataqali vuanikau era tu e vuravura. E rawa sara ni a vakarautaka vei keda o Jiova e dua ga na mataqali vuanikau—se kua sara ga ni dua. Ia, e vakarautaka ga vei keda o Jiova na veimataqali vuanikau ena kedra dui ibulibuli, kedra levu, rokadra, kei na kedra ikanakana. E vakaraitaka oqo ni o Jiova e sega ni Kalou dau loloma wale ga, e Kalou lomasavu, dauveinanumi, qai yalovinaka.—Same 104:24.\niMeli iMeli Sala o Rawa ni Kilai Koya Kina na Kalou


WILIKA ENA VOSA Afrikaans Albanian Arabic Armenian Azerbaijani Basque Batak (Toba) Bislama Catalan Chinese Mandarin (Simplified) Chinese Mandarin (Traditional) Croatian Czech Danish Dutch English Finnish French Galician Georgian German Greek Haitian Creole Hebrew Hungarian Indonesian Italian Japanese Kinyarwanda Kirghiz Korean Lingala Lithuanian Malay Malayalam Myanmar Ndebele (Zimbabwe) Norwegian Persian Polish Portuguese (Brazil) Romanian Russian Serbian (Cyrillic) Serbian (Roman) Shona Slovak Slovenian Spanish Swahili Swedish Tahitian Telugu Thai Turkish Ukrainian Valencian Yoruba vakaViti\nE laurai ena itaba qo na veika e yaco ena tara vou ni valenivolavola ni tabana ni iVakadinadina i Jiova e Peritania donuya na Seviteba 2017 ina Feperueri 2018.\nNa valenivolavola ni tabana e Peritania, ena vanua o Chelmsford.\nSeviteba 6, 2017—iTikotiko C\nVakayagataki tiko qo na iyaya ni cakacaka me botani kina na vanua era cicila tu ena buloko. Oti qori era na qai vakabiri na buloko ena sui ni lalaga me kena ivakadei.\nSeviteba 20, 2017—iTikotiko D\nE ilova tiko na daudroini qo na vanua me biu donu kina na lalaga ni vale e tuba ni vakayagataka na misini ni sovea kei na iyaya e dau vakayagataki me vakatautauvatataki kina na vanua e raica tiko. E toka e muri na iTikotiko F, sa vakayacori tale tiko ga e loma na tarataravaki.\nSeviteba 27, 2017—iTikotiko F\nVakayagataka tiko na tacida qo na tavaya wai me suya kina na lalaga simede sa palasita oti, ena saga tale ga me dravia vinaka sara na lalaga qori. Me kua tale ga na vakalusi wai, na tabana e dau raica na cakacaka e sa caka oti (Finishes Department) ena vakayagataka na wai e kumuni ga mai na cagi suasua me waki vata kei na palasita me boroi ena fuloa simede qai vakadavori e delana na kena iukuuku se tiles.\nOkotova 3, 2017—Valenivolavola ni Tabana\nCaka tiko na cakacaka ena tautuba ni iTikotiko E, ratou vakayagataka tiko na le va qo na misini levu me caka kina gaunisala. Na gaunisala qo e idewadewa tale ga ina so tale na vanua.\nOkotova 10, 2017—iTikotiko F\nE tuvai ira tiko na buloko e dua na turaga yabaki 71 ena lalaga e tuba ni iTikotiko F. Na gauna e tekivu kina na tarataravaki qo, sivia na 100 na iVakadinadina era yabaki 70 vakacaca era vakayagataka na nodra taledi kei na kila mera veivuke kina.\nNoveba 16, 2017—iTikotiko\nQo na itaba mai cake ena yasana imawi. Na itikotiko kece e tiko na kena delavuvu e rawa ni caka kina na tei senikau. Na gauna ga e biu kina na delavuvu, ena sagai me taqomaki mai na suasua, vakarautaki tale ga na kena isalisali ni wai. Oti qori sa na tei sara na senikau era dau bula vakalevu ena vanua qori. E yaga ena veikabula ni tara va qori na kena delavuvu, e vakabula ilavo, lewai vinaka tale ga kina na drodro ni wai ni uca. E toka voleka ga qori e liu na yavu ni iTikotiko A, vaka kina na yavu ni valenivolavola.\nNoveba 21, 2017—iTikotiko F\nEra vakacobara tiko na dautaravale na sui ni katuba kaukamea e sa caka oti tu, ena dua na icurucuru ni rumu ena itikotiko qo. Na gauna e kau yani kina, e sega tale ni vinakati me boro, vakaidi se loka, qori e vakarawarawataka tale ga na kena coba.\nNoveba 28, 2017—Valenivolavola\nRa cakacaka tiko qo na dau taravale ni sa karobo na vanua. Era vakadavora tiko na yavu ni vale me na tara kina na valenivolavola. E laurai toka qori ena lomadonu ni itaba na kena coba tiko na kaukamea me rauta ni 20 na mita na kena titobu, qai sova yani kina na simede. E tiko mai dakuna na iTikotiko B.\nTiseba 5, 2017—iTikotiko E\nE vakaliliga tiko e dua na daucakacaka qo na ivakadei ni paipo, ena vukea vakalevu na curu ni katakata ena dokanivale ena vanua era dau kele kina na motoka. Dua tale ga na mataqali papa e biu e dokanivale, mera kua kina ni vakila na batabata o ira na vakaitikotiko ena rumu e cake.\nTiseba 8, 2017—iTikotiko F\nDua vei ira na dautaravale mai na timi e dau raica na cakacaka e sa caka oti, e sanivevataka vinaka tale na lalaga sa palasitataki oti ni bera ni biu yani cake na kena iubi. Na misini ni saniveva qo e qaraqara tiko na batina, e vakarawarawataka na kena domici tani mai na kuvu.\nTiseba 21, 2017—Valenivolavola ni Tabana\nE vakarautaki tiko qo na gaunisala e yaco sara ina vale e dodo kece tiko mai kina na wa vakalivaliva kei na so tale. Ena vakamai ena kasi, qai sagai me kau tani na tikitiki ni simede era kakabi tu kina, ena tubu mai kina na karasi. Na vanua tale ga qo e tarova na kena dau veidrodroyaki na wai.\nTiseba 26, 2017—iTikotiko F\nE vakayagataki na mataqali paipo qo me vanataka na iboro me boroi kina na lalaga, e boroi tiko qori e dua na valenikuro.\nTiseba 28, 2017—iTikotiko F\nSa luva tani tiko qori e dua na iwase ni vata vakaduru me rawa ni tekivu tara na varada ni rumu. Na paipo damudamu e toka e lomadonu e pamutaka na cagi katakata ina lomanivale, donuya na vulaililiwa me mamaca kina na fuloa simede, lalaga sa palasitataki oti tu kei na vanua era boro.\nJanueri 16, 2018—iTikotiko F\nE masiraka tiko qo e dua na lewe ni timi ena tabana e dau raica na cakacaka sa caka oti, na iubi ni lalaga me dravia vinaka me kua tale ga ni dua na vanua e cicila tiko kina me curuma na cagi. E rawarawa na kena dau vakasavasavataki na lalaga va qori qai yaga dina ena vanua osooso se lakovi vakalevu. Era laurai tiko qori e muri e dua na timi ni boroboro, era boroya tiko na lalaga ra qai ubia tale ga.\nJanueri 27, 2018—iTikotiko E\nRa bose tiko qori o ira na mai cakacaka ni bera ni tekivu nodra itavi ena dua na siga. O koya e liutaka tiko na cakacaka e vakabibitaka mera dau qaqarauni, mera kila tale ga na vanua e rawa ni yaco kina na leqa. Era bolecakacaka eso mai na veitabana mera cakacaka tale ena gauna ni suka, ena kena samaki na iTikotiko F, kei na vanua wavokita ni bera ni tawani.\nFeperueri 1, 2018—iTikotiko F\nE vakayagataki na misini qo me vakaoti kina na kena tara na varada ni iTikotiko F. Na kena roka e vakarawarawataka na kena kilai na itikotiko qori, me laurai vinaka tale ga kina na totoka ni draunikau donuya na vulaibotabota. Toka e muri na iTikotiko E, sa luva na iubi e taqomaka tiko na tabavale qori mai na draki ca, ni bera ni luva tale ga na vata vakaduru.\nFeperueri 3, 2018—iTikotiko\nNi sa oti na cakacaka, rau tokitaka tiko e dua na veiwatini na nodrau iyaya ina iTikotiko F, ni oti e dua na siga na kena tara. Nira mai vakaicilitaki vakalekaleka o ira na mai tiko ena tarataravaki, ena rumu era se qai tara vou ga, e lailai kina na ilavo e vakayagataki ena rede kei na sala ni veitosoyaki, levu tale ga kina na ka era rawa ni cakava o ira na mai cakacaka.\nFeperueri 12, 2018—iTikotiko A\nSaumi e dua na kabani me pamutaka na simede ena i kelekele ni motoka ena yakavi bogi. Toka e muri na iTikotiko B.\nFeperueri 15, 2018—iTikotiko E\nRau varota tiko na veiwatini qo e dua na mataqali vatu e dau vakayagataki me teveli ni vakasaqa ni vakayagataki kina e dua na mataqali ivaro e rawa tale ga ni dau domica na kuvu. Ni voleka toka ga na vanua e varo tiko kina ena sega so ni leqataki na kena vakacacani ena gauna me tokitaki kina me lai coba.


Sa lako mai na tekinolaji vovou me wali kina na Bitcoin ’ Scalability ni % s\nAMP oqo semata e dua na vakaitamera ni veidabui kei na tekinolaji vovou ka yalataka me wali kina na leqa ni scalability ni Bitcoin. Na digidigi tale eso e oka kina na SegWit, Saini ni Schnorr, kei na gacagaca ni veitaratara tibi.\nNa cakacaka ena gacagaca ni veitaratara na Bitcoin tibi na itovo eke na AMP. Ilawalawa vakacakacaka ni tibi sai koya e dua na ivakarau decentralized ka rawa kina vei ira na vakaitavi mera na vakayagataka na sala ni micropayment ni trustless mo vakatulewa vakadodonu, tani-blockchain, e dua se vica vata na sausaumi.\nOqo na sala e vakaitikotiko ena taudaku ni blockchain ni Bitcoin. Na vakayagataki ilavo e taura e dua na vanua ena maliwa ni sala ni na. Ena vakacavari, sa vakau na oqo na vakayagataki ni ilavo, me vaka e dua na cakacaka sega ni vakawati, me na blockchain.\nSegwit e dua tale ka bibi Bitcoin optimizer ka rawa me vakavinakataka cake na Bitcoin scalability ka vakalailaitaka na Bitcoin kena saumi. SegWit na vukei ira talega me vakatorocaketaki kina na nona ilawalawa vakacakacaka tibi cakacaka malleability.\nMe tekivu mai na veivakabulabulataki ni SegWit ena Okosita 2016, dauveivakatorocaketaki sa sa toso cake tikoga ira SegWit ki na wallets ni Bitcoin, ka sa oti ni tauyavutaki e vica na veisau SegWit. Wale tikoga oqo, ena Feperueri 5th, 2018, Kacivaki ni sa tekivu na iotioti ni wase ni vakatovotovo kei na Segwit me tiko rawa me baleta na Coinbase ira na kasitama ena vica na macawa ka tarava na Coinbase.\nE sa AMP e dua tale na scheme ni, vata kei na gacagaca ni veitaratara tibi, yalataka ni na veivuke ena kena wali na leqa ni scalability ni Bitcoin. Levu ni Bitcoin kei na investors namaka ni AMP ka na ciqoma kina na veitokoni mai kece na stakeholders crypto ira ka toso ki liu vakavinaka.\nNa na cava o nanuma kina ni Atomic na sausaumi ni mataiteki na salatu ena veitaratara na tibi ni na tara Bitcoin kena saumi kei na kena totolo? Me da kila mai na ivakamacala e ra.\nO cei e John Hyman, or what do ...\nVakailesilesi ni vale ni vulavula: not clos...\nNa U.S. government isn’t read...\nE dua na Bitmain sa yavutaki-Beijing, which b...\nSa oti na duru:Sega ni tiko taucoko na miners na bula bitcoin ni vakalailaitaki sobu na kena isau\nTarava na duru:Ena veivuke vakacava na ban tabaka na crypto na itukutuku ena Facebook na kabani ni\nEpereli 24, 2018 ena 6:48 MISSION


Eratou Vola na Veika me Baleti Jisu | Vakavulica na Luvemu\nWILIKA ENA VOSA Abkhaz Abui Acholi Afrikaans Ahanta Ajië Albanian Altai Alur Amharic Arabic Armenian Armenian (West) Assamese Ateso Aukan Aymara Azerbaijani Azerbaijani (Cyrillic) Balinese Bambara Baoule Bariba Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Bengali Biak Bicol Bislama Bissau Guinean Creole Bomu Boulou Bulgarian Bété Cambodian Catalan Cebuano Changana (Mozambique) Chavacano Chichewa Chin (Hakha) Chin (Tiddim) Chin (Zotung) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chokwe Chol Chopi Chuabo Cibemba Cinamwanga Cinyanja Comorian (Ngazidja) Croatian Czech Dangme Danish Dayak Ngaju Digor Diola Douala Drehu Dusun Dutch Edo Efik Emberá (Catío) English Esan Estonian Ewe Faroese Finnish Fon Frafra French Ga Galician Garifuna Georgian German Gitonga Gokana Greek Greenlandic Guarani Guarani (Bolivia) Guerze Gujarati Gun Guna Haitian Creole Hausa Hebrew Herero Hiligaynon Hindi Hiri Motu Hmong (White) Huastec (San Luis Potosi) Hungarian Iban Ibanag Ibinda Icelandic Igbo Iloko Indonesian Irish Isoko Italian Japanese Javanese Jula Kabardin-Cherkess Kabyle Kachin Kalanga (Zimbabwe) Kamba Kannada Karen (S'gaw) Kazakh Kazakh (Arabic) Kekchi Khana Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Korean Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Laotian Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mandjak Maninkakan (Eastern) Mapudungun Marathi Marshallese Mauritian Creole Maya Mazahua Mazatec (Huautla) Mbukushu Mbunda Mende Miskito Mixe (North Central) Mixtec (Guerrero) Mixtec (Huajuapan) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepali Ngabere Ngangela Nias Nicobarese Nigerian Pidgin Niuean Norwegian Nyaneka Nyungwe Nzema Oromo Ossetian Otetela Otomi (Mezquital Valley) Pangasinan Papiamento (Aruba) Papiamento (Curaçao) Pemon Pennsylvania German Piaroa Pidgin (Cameroon) Polish Portuguese (Brazil) Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Rapa Nui Rarotongan Romanian Romany (Bulgaria) Romany (Eastern Slovakia) Romany (Lovari, Hungary) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Runyankore Russian Rutoro Samoan Sangir Sango Saramaccan Sarnami Sena Sepedi Serbian (Cyrillic) Serbian (Roman) Serer Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Soli Solomon Islands Pidgin Somali Spanish Sranantongo Sunda Susu Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thai Tigrinya Tiv Tlapanec Toba Tojolabal Tok Pisin Tokelauan Tongan Toraja Totonac Tshiluba Tshwa Tsonga Turkish Turkmen Turkmen (Cyrillic) Tuvaluan Tuvinian Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uzbek Valencian Venda Vezo Vietnamese Wallisian Waray-Waray Wayuunaiki Welsh Wichi Wolaita Wolof Xhosa Xârâcùù Yoruba Zapotec (Isthmus) Zapotec (Lachiguiri) Zulu vakaViti\nO kilai ratou na tagane ena iyaloyalo?— Qori o Maciu, Marika, Luke, Joni, Pita, Jemesa, Juta, kei Paula. Eratou bula kece na tagane qori ena gauna i Jisu, eratou vola tale ga na veika me baleti koya. Meda raica mada eso na ka me baleti ratou.\nCava o kila me baleti ratou na tagane qo?\nE tolu eratou yapositolo, ratou dau vunau kei Jisu O kilai ratou?— O Maciu, Joni, kei Pita. Erau kilai Jisu vinaka na yapositolo o Maciu kei Joni rau qai vola e yadua na ivola me baleta na bula i Jisu. A vola tale ga na yapositolo o Joni na Vakatakila, na iMatai ni Joni, iKarua ni Joni, kei na iKatolu ni Joni. Na yapositolo o Pita a vola e rua na ivola ena iVolatabu, na iMatai kei na iKarua ni Pita. Ena ikarua ni nona ivola, a vakamacalataka kina nona tukuna mai lomalagi o Jiova me baleti Jisu: ‘Qo na luvequ. Au dau lomana, au sakitaka tale ga.’\nEso tale na tagane ena iyaloyalo eratou vakamacalataki Jisu tale ga ena nodratou ivola. Dua o Marika, a rairai tiko ena gauna a vesu kina o Jisu qai raica na ka kece e yaco. Dua tale na vuniwai o Luke, e rairai qai lotu vaKarisito ni sa mate o Jisu.\nE rua tale na dauvola iVolatabu o raica ena iyaloyalo erau taci Jisu. O kilai rau?— O Jemesa kei Juta. Erau sega ni vakabauti Jisu e liu. Erau nanuma mada ga ni lialia. Ia rau qai vakabauti Jisu e muri, rau mai lotu vaKarisito sara.\nNa iotioti ni dauvola iVolatabu o raica ena iyaloyalo o Paula. A yacana tu e liu o Saula ni bera ni veisau me lotu vaKarisito. E dau cati ira na lotu vaKarisito qai ca nona itovo vei ira. O kila na vuna e via lotu vaKarisito kina o Paula?— Ni gole tiko e gaunisala ena dua na siga, a rogoca ni vosa vua e dua mai lomalagi. Qori na domoi Jisu! A tarogi Paula: ‘Cava e ca kina nomu itovo vei ira era vakabauti au?’ Oti ga na ka e yaco ya, a tavuki sara me lotu vaKarisito. A qai vola e 14 na ivola ena iVolatabu, mai na Roma ina Iperiu.\nEda wilika e veisiga na iVolatabu.— Nida wilika na iVolatabu, eda vulica kina e levu na ka me baleti Jisu. O via vulica e levu tale na ka me baleti Jisu?—\nMarika 3:21; 14:51\nO cei soti na yapositolo eratou vola na veika me baleti Jisu?\nO cei na rua na dauvola iVolatabu erau taci Jisu?\nNa cava e vakavuna me lotu vaKarisito o Paula?\niMeli iMeli Eratou Vola na Veika me Baleti Jisu


Veivakavulici ena Lotu\nKakaburaki kei na iTikotiko eso\nSoqoni Raraba ni iSoqosoqo ni Veivukei\nSoqoni Raraba ni Goneyalewa\nVaqaqacotaki ni Matavuvale kei na Lotu ena Matabete\nSala ni Sarasara\nVeitavi ni Misini ni Katokatoni\nPeresitedi Boyd K. Packer\nSogota na Vakarorogo\nEna gauna au sa ciqoma kina na ilesilesi meu laki vosa ki na Lotu ena ulutaga ni veivakavulici, e luluvu na lomaqu kau a masulaka vagumatua na ilesilesi oqo. E voleka ni 70 na yabaki sa oti, au a dabe toka ena dua na dela ni barivatu ni dua na yanuyanu lailai ena Pasivika, e ciri volekata toka na yanuyanu o Okinawa. Se qai oti sara toka ga na ivalu kau sa bula mai kina. Kau sa mai vakasamataka toka na cava meu na cakava. Keimami a waraka tiko na neimami waqa me keimami sa gole kece yani ki na neimami vanua. Au a vakasamataka sara vakatitobu na cava meu na cakava ena noqu bula. Na cava au gadreva meu cakava? Meu na tamata vakacava? Au sa mani lewa meu sa na qasenivuli. Ia sai au oqo ni mai oti e 70 na yabaki, ka se tiko ga vei au na gagadre o ya, na kakavaki vata ga o ya, kau sa vuli vakavinaka sara, ia se levu sara talega na ka me vulici.\nNa veika kece tale eso, ni ra sa mai vakadikevi vata, sa laki mua ga ki na veivakavulici. Ka da sa vuli meda veivakavulici. Era tu na ivakavuvuli e rawa ni da vulica meda vakadikeva ka, so vei ira, ka rairai na kena e dredre duadua meda vulica rawa, o ya mo na bula voli ka sega ni nuitaki iko duadua ga ka sega ni wilika e dua na lewe ni itukutuku, ia mo vakararavi ga ena Yalotabu.\nAu diva me na dau tiko e dua na sala me yalataki kina vei kemuni ni kevaka mo na vuli vagumatua ka vakaidina ko ni na vinaka cake sara. Ko na sega ni mavoa kina. Ia ena sega ni ko vinaka sara, me vakataka na vinaka ena yaco kevaka mo na vakararavi vua na Turaga ka vakararavi vua na Yalotabu ka cakava sara. Oqori ena sega ni kemu idagodago wale tu, ia o iko dina sara ga, ka na yaco, mo vulica mo dau vakararavi vua na Yalotabu ni sa na tu e matamu. E vuqa na gauna niu dau tu ena itutu ni vunau ka vakasamataka na ka meu cauraka, ka sega ni matata vei au kau kila ni sa tiko e dua na itavi cecere, ia e dau basika ga mai. E yaco mai ni ko sa tekivuna. Ko na tekivuna ka toso sara, ka sa na sovaraki mai na ivakatakila. Na kena isau sa dodonu me noda mai na cakacaka kece o ya sa takiveiyaga sara vei keda, baleta na Yalotabu e vakavurea mai na kaukauwa o ya.\nAu sa mai kila kina ni da sa qasenivuli kecega. Ena Lotu eda dau tukuna me baleta na noda kacivi ki na dua na itutu ka vakatikori mo veivakavulici ena Wilivola ni Sigatabu se ena dua tale na mataisoqosoqo ni matabete. Ena so na gauna sa dau sakitaka na matabete na kaukauwa me veivakavulici. E sega sara ni volekata yani na kaukauwa e soli vua e dua na tina. Na veivakavulici cecere duadua ena Lotu era vakayacora na tina.\nO koya gona vei kemuni ko ni veivakavulici tiko ena Lotu, se ko ni kenadau dina se dua tale na kena mataqali, mo ni kila tiko ni sa veivakavulici tabu ka vuqa vei ira e vakayacori ni oti na gauna ni kalasi, ena taudaku ni vakavakarau ena nomu wilika na lesoni, vulica, ka vakasamataka vakatitobu ena vuku ga ni malanivosa o ya ena ivolanikalou— “sa rogo tale mai ki yaloqu na domo ni Turaga.” Ena sega ni druka na “vosa” kevaka ko toso ki liu ka talairawarawa. Na talairawarawa vei ira na itabagone e vosa rarawataki toka. E sega ni rawa ni da tu ga ka talairawarawa mai. O ira na itubutubu, vakauasivi vei ira na tina era tuberi ira na gone lalai me ra dau talairawarawa. Sa noda itavi sara ga o keda oqori ni da sa qase ka so na gauna e dau lomatarotaro na lomada. E tiko e dua na vosa, o ya na veivutuni. Na cava beka na ibalebale ni “vei” ena veivutuni? Sa kena ibalebale mo veivutuni tale. Veivutuni tale—veivutuni. Ka mo na lesu tale ki na dua na vanua o a lakosese kina ka toso yani ki liu, galala mai na ibolebole ko a sotava mai. Sa veivakabulai cecere tiko na Veisorovaki—ni sa sorovaka na ivalavala ca. Ko ni sa raica tiko beka na kena vakasakiti ni sa rawa meda taura na Veisorovaki? E vakayacora na Turaga na Veisorovaki ena vukuda sara ga. Sa sega tale ni tiko e dua na ka mo sega ni veivutunitaka rawa ka sega ni rawa mo vakabulai mai kina kevaka ko sa na veivutuni ka yalodina mo vakatulewa kina. Ia, e rawarawa ga na noqu ivakasala. Vakatulewataka ga mo cakava vakadodonu, vakatulewa mo vinaka cake mai, vakatulewa mo vakararavi ki na ivolanikalou, ka ni ko vakayacora oqo, ko na tubu cake ka na vakayaco-ka vinaka vei iko na ibolebole o sotava.\nAu sa mai vakavulici vakavinaka sara ena 70 na yabaki sa mai oti oqo. Se levu ga na ka meu na vulica. Au sega mada ni kila se na vakacava na balavu ni gauna meu na vuli kina, ia ni sa na mai cava au sa na gole yani ki na vuravura vou ka tekivu ena dua na koronivuli vou. Sa noqu ivakadinadina kina oqo vei kemuni ni sa bula tiko na Turaga, ni sa dina sara na Veivakalesuimai, ni sa mai tuvanaki ka vakadeitaki ena taudaku ni ilati ena vukuda. E bula tiko na Turaga. Au kila ni bula tiko na Turaga, kau kila na Turaga. Ena yaca i Jisu Karisito, emeni.